smcproject/ml-wiki-sentences huggingface dataset:
വിട്ടുമാറാത്ത രോഗാവസ്ഥ ഇംഗ്ലീഷ് വിലാസം https://ml.wikipedia.org/wiki/Chronic_condition
ഒരു വിട്ടുമാറാത്ത രോഗാവസ്ഥ എന്നത് സ്ഥിരമായതോ അല്ലെങ്കിൽ ദീർഘകാലം നിലനിൽക്കുന്നതോ ആയ ആരോഗ്യസ്ഥിതി അല്ലെങ്കിൽ രോഗമാണ് .
രോഗത്തിൻ്റെ ഗതി മൂന്ന് മാസത്തിലധികം നീണ്ടുനിൽക്കുമ്പോൾ ക്രോണിക് എന്ന പദം പലപ്പോഴും പ്രയോഗിക്കാറുണ്ട്.
പ്രമേഹം , ഫംഗ്ഷണൽ ഗ്യാസ്ട്രോഇന്റസ്റ്റൈനൽ ഡിസോർഡർ, എക്സിമ, ആർത്രൈറ്റിസ് , ആസ്ത്മ , കാൻസർ , ക്രോണിക് ഒബ്‌സ്ട്രക്റ്റീവ് പൾമണറി ഡിസീസ് , ലൈം ഡിസീസ് , ഓട്ടോ ഇമ്മ്യൂൺ രോഗങ്ങൾ, ജനിതക വൈകല്യങ്ങൾ , ഹെപ്പറ്റൈറ്റിസ് സി , അക്വയേഡ് ഇമ്മ്യൂണോ ഡിഫിഷ്യൻസി സിൻഡ്രോം , സ്ട്രോക്ക് എന്നിവ സാധാരണ കാണപ്പെടുന്ന വിട്ടുമാറാത്ത രോഗങ്ങളിൽ ഉൾപ്പെടുന്നു.
ആജീവനാന്തം നിലനിൽക്കുന്നതും മാരകമായി മരണത്തിൽ അവസാനിക്കുന്നതുമായ അസുഖങ്ങൾ ടെർമിനൽ എന്ന് അറിയപ്പെടുന്നു.
ഒരു അസുഖം ടെർമിനലിൽ നിന്ന് വിട്ടുമാറാത്തതിലേക്ക് മാറുന്നത് സാധ്യമാണ്.
ഉദാഹരണത്തിന്, പ്രമേഹവും എച്ച്ഐവിയും ഒരു കാലത്ത് ടെർമിനൽ ആയി കരുതുന്നത്ര മാരകമായിരുന്നുവെങ്കിലും പ്രമേഹരോഗികൾക്കുള്ള ഇൻസുലിൻ ലഭ്യതയും എച്ച്ഐവി ബാധിതർക്ക് ദിവസേനയുള്ള മരുന്ന് ചികിത്സയും കാരണം രോഗലക്ഷണങ്ങൾ കൈകാര്യം ചെയ്യുമ്പോൾ ഈ വ്യക്തികളെ അത് കൂടുതൽ കാലം ജീവിക്കാൻ അനുവദിക്കുന്നതിനാൽ ഇപ്പോൾ വിട്ടുമാറാത്തതായി കണക്കാക്കുന്നു.
വൈദ്യശാസ്ത്രത്തിൽ , വിട്ടുമാറാത്ത അവസ്ഥകൾ പെട്ടെന്നുണ്ടാകുന്ന അക്യൂട്ട് അവസ്ഥയിൽ നിന്ന് വേർതിരിച്ചിരിക്കുന്നു.
ഒരു അക്യൂട്ട് അവസ്ഥ സാധാരണയായി ശരീരത്തിന്റെ ഒരു ഭാഗത്തെ ബാധിക്കുകയും ചികിത്സയോട് പ്രതികരിക്കുകയും ചെയ്യുന്നു.
മറുവശത്ത്, ഒരു വിട്ടുമാറാത്ത അവസ്ഥ സാധാരണയായി ശരീരത്തിന്റെ ഒന്നിലധികം ഭാഗങ്ങളെ ബാധിക്കുന്നു, കൂടാതെ ചികിത്സയോട് പൂർണ്ണമായി പ്രതികരിക്കാത്ത ഇവ ദീർഘകാലത്തേക്ക് നിലനിൽക്കുകയും ചെയ്യുന്നു.
വിട്ടുമാറാത്ത അവസ്ഥകളിൽ രോഗം താൽക്കാലികമായി ഇല്ലാതാകുകയോ അല്ലെങ്കിൽ പിന്നീട് വീണ്ടും പ്രത്യക്ഷപ്പെടുകയോ ചെയ്യുന്ന ഘട്ടങ്ങൾ ഉണ്ടാകാം.
വിട്ടുമാറാത്ത അവസ്ഥകൾ പലപ്പോഴും സാംക്രമികേതര രോഗങ്ങളുമായി ബന്ധപ്പെട്ടിരിക്കുന്നു.
എന്നിരുന്നാലും, ചില വിട്ടുമാറാത്ത അവസ്ഥകൾ എച്ച്ഐവി / എയ്ഡ്സ് പോലുള്ള പകരുന്ന അണുബാധകൾ മൂലമാണ് ഉണ്ടാകുന്നത്.
ലോകമെമ്പാടുമുള്ള മരണങ്ങളിൽ 63 ശതമാനവും വിട്ടുമാറാത്ത അവസ്ഥകളിൽ നിന്നാണ്.
വിട്ടുമാറാത്ത രോഗങ്ങൾ മരണനിരക്കിന്റെ ഒരു പ്രധാന കാരണമാണ്.
ലോകാരോഗ്യ സംഘടന (WHO) പറയുന്നത് സാംക്രമികേതര രോഗങ്ങൾ പ്രതിവർഷം 38 ദശലക്ഷം മരണങ്ങൾക്ക് കാരണമാകുന്നു എന്നാണ്.
യുണൈറ്റഡ് സ്റ്റേറ്റ്സിൽ ഏകദേശം 40% മുതിർന്നവർക്കും കുറഞ്ഞത് രണ്ട് വിട്ടുമാറാത്ത അവസ്ഥകളെങ്കിലും ഉണ്ട്.
രണ്ടോ അതിലധികമോ വിട്ടുമാറാത്ത അവസ്ഥകളുമായി ജീവിക്കുന്നതിനെ മൾട്ടിമോർബിഡിറ്റി എന്ന് വിളിക്കുന്നു.
സിൻഡ്രോമുകൾ, ശാരീരിക വൈകല്യങ്ങൾ, രോഗങ്ങൾ എന്നിങ്ങനെ മനുഷ്യ ശരീരത്തിന്റെ വിവിധ ആരോഗ്യ സംബന്ധിയായ അവസ്ഥകളെ വിവരിക്കാൻ വിട്ടുമാറാത്ത അവസ്ഥകൾ എന്ന പദം പലപ്പോഴും ഉപയോഗിക്കാറുണ്ട്.
രോഗം, വൈകല്യം, ശാരീരികം കൂടാതെ/അല്ലെങ്കിൽ മാനസിക ശേഷി കുറയൽ എന്നിവയ്ക്ക് കാരണമാകുന്ന വസ്തുത കാരണം എപ്പിഡെമിയോളജിസ്റ്റുകൾ വിട്ടുമാറാത്ത അവസ്ഥകളിൽ കൂടുതൽ താൽപ്പര്യം കാണിക്കുന്നു.
ഉദാഹരണത്തിന്, ഉയർന്ന രക്തസമ്മർദ്ദം അല്ലെങ്കിൽ രക്താതിമർദ്ദം ഒരു വിട്ടുമാറാത്ത അവസ്ഥയായി മാത്രമല്ല, ഹൃദയാഘാതം അല്ലെങ്കിൽ സ്ട്രോക്ക് പോലുള്ള രോഗങ്ങളുമായും ബന്ധപ്പെട്ടിരിക്കുന്നു.
കൂടാതെ, ദൈനംദിന ജീവിതത്തിൽ വൈകല്യത്തിലേക്ക് നയിക്കുന്ന ചില സാമൂഹിക സാമ്പത്തിക ഘടകങ്ങൾ ഒരു വിട്ടുമാറാത്ത അവസ്ഥയായി കണക്കാക്കാം.
സാമൂഹ്യശാസ്ത്ര ക്രമീകരണത്തിലെ പൊതുജനാരോഗ്യ ഉദ്യോഗസ്ഥർ എടുത്തുകാട്ടാൻ തുടങ്ങിയിരിക്കുന്ന ഇത്തരത്തിലുള്ള പ്രധാനപ്പെട്ട ഒന്ന് വിട്ടുമാറാത്ത ദാരിദ്ര്യമാണ്.
ഗവേഷകർ, പ്രത്യേകിച്ച് യുണൈറ്റഡ് സ്റ്റേറ്റ്സിൽ പഠിക്കുന്നവർ, ഐസിഡി കോഡുകളെ "ക്രോണിക്" അല്ലെങ്കിൽ നോൺ-ക്രോണിക്" ആയി മാപ്പ് ചെയ്യുന്ന ക്രോണിക് കണ്ടീഷൻ ഇൻഡിക്കേറ്റർ (CCI) ഉപയോഗിക്കുന്നു.
ചുവടെയുള്ള പട്ടികയിൽ ഈ വിട്ടുമാറാത്ത അവസ്ഥകളും രോഗങ്ങളും ഉൾപ്പെടുന്നു:
2015-ൽ ലോകാരോഗ്യ സംഘടന സാംക്രമികേതര രോഗങ്ങളെക്കുറിച്ച് ഒരു റിപ്പോർട്ട് തയ്യാറാക്കി, നാല് പ്രധാന തരങ്ങളെ ഉദ്ധരിച്ചു: ക്യാൻസറുകൾ സെറിബ്രോവാസ്കുലർ രോഗം, ഹൃദയസ്തംഭനം, ഇസ്കെമിക് കാർഡിയോപ്പതി എന്നിവയുൾപ്പെടെയുള്ള ഹൃദയ രോഗങ്ങൾ ആസ്ത്മ , ക്രോണിക് ഒബ്‌സ്ട്രക്റ്റീവ് പൾമണറി ഡിസീസ് (സിഒപിഡി) തുടങ്ങിയ ക്രോണിക് ശ്വാസകോശ രോഗങ്ങൾ ഡയബറ്റിസ് മെലിറ്റസ് (ടൈപ്പ് 1, ടൈപ്പ് 2, പ്രീ-ഡയബറ്റിസ്, ഗർഭകാല പ്രമേഹം)
വിട്ടുമാറാത്ത രോഗങ്ങളുടെയും ആരോഗ്യ അവസ്ഥകളുടെയും മറ്റ് ഉദാഹരണങ്ങളിൽ ഇവ ഉൾപ്പെടുന്നു: അല്ഷിമേഴ്സ് രോഗം ഏട്രിയൽ ഫൈബ്രിലേഷൻ അറ്റൻഷൻ ഡെഫിസിറ്റ് ഹൈപ്പർ ആക്ടിവിറ്റി ഡിസോർഡർ വൻകുടൽ പുണ്ണ്, ല്യൂപ്പസ് എറിത്തമറ്റോസസ്, ക്രോൺസ് രോഗം, സീലിയാക് രോഗം , ഹാഷിമോട്ടോസ് തൈറോയ്ഡൈറ്റിസ്, റിലാപ്സിംഗ് പോളികോണ്ട്രൈറ്റിസ് തുടങ്ങിയ ഓട്ടോ ഇമ്മ്യൂൺ രോഗങ്ങൾ ഓട്ടിസം അന്ധത സെറിബ്രൽ പാൾസി (എല്ലാ തരത്തിലും) വിട്ടുമാറാത്ത ഗ്രാഫ്റ്റ്-വേഴ്സസ്-ഹോസ്റ്റ് രോഗം വിട്ടുമാറാത്ത ഹെപ്പറ്റൈറ്റിസ് വിട്ടുമാറാത്ത വൃക്കരോഗം ഓസ്റ്റിയോ ആർത്രൈറ്റിസ്, റൂമറ്റോയ്ഡ് ആർത്രൈറ്റിസ് തുടങ്ങിയ വിട്ടുമാറാത്ത ഓസ്റ്റിയോ ആർട്ടിക്യുലാർ രോഗങ്ങൾ പോസ്റ്റ്-വാസക്ടമി പെയിൻ സിൻഡ്രോം, കോംപ്ലക്സ് റീജിയണൽ പെയിൻ സിൻഡ്രോം തുടങ്ങിയ വിട്ടുമാറാത്ത വേദന സിൻഡ്രോം അറ്റോപിക് ഡെർമറ്റൈറ്റിസ് , സോറിയാസിസ് തുടങ്ങിയ ത്വക്ക് രോഗാവസ്ഥകൾ ബധിരതയും കേൾവിക്കുറവും എഹ്ലെർസ്-ഡാൻലോസ് സിൻഡ്രോം (വിവിധ തരം) എൻഡോമെട്രിയോസിസ് അപസ്മാരം ഫീറ്റൽ ആൽക്കഹോൾ സ്പെക്ട്രം ഡിസോർഡർ ഫൈബ്രോമയാൾജിയ എച്ച്ഐവി/എയ്ഡ്സ് ഹെറിഡിറ്ററി സ്ഫെറോസൈറ്റോസിസ് ഹണ്ടിംഗ്ടൺ രോഗം ഹൈപ്പർടെൻഷൻ ലൈം രോഗം മാനസികരോഗം മൈഗ്രെയിനുകൾ മൾട്ടിപ്പിൾ സ്ക്ലിറോസിസ് മ്യാൽജിക് എൻസെഫലോമെയിലൈറ്റിസ് a.k.a. ക്രോണിക് ഫേറ്റിഗ് സിൻഡ്രോം) നാർകോലെപ്സി അമിതവണ്ണം ഓസ്റ്റിയോപൊറോസിസ് പാർക്കിൻസൺസ് രോഗം പെരിയോഡോന്റൽ രോഗം പോളിസിസ്റ്റിക് ഓവേറിയൻ സിൻഡ്രോം പോസ്റ്റുറൽ ഓർത്തോസ്റ്റാറ്റിക് ടാക്കിക്കാർഡിയ സിൻഡ്രോം സിക്കിൾ സെൽ അനീമിയയും മറ്റ് ഹീമോഗ്ലോബിൻ തകരാറുകളും ലഹരിവസ്തുക്കളുടെ ദുരുപയോഗ വൈകല്യങ്ങൾ സ്ലീപ്പ് അപ്നിയ ടിക്ക് പരത്തുന്ന അസുഖം തൈറോയ്ഡ് രോഗം ക്ഷയരോഗം കൂടാതെ പലതും.
അപകടസാധ്യത ഘടകങ്ങൾ പ്രായവും ലിംഗഭേദവും അനുസരിച്ച് വ്യത്യാസപ്പെടുമ്പോൾ, സാധാരണ വിട്ടുമാറാത്ത രോഗങ്ങളിൽ ഭൂരിഭാഗവും ഭക്ഷണക്രമം, ജീവിതശൈലി, ഉപാപചയ അപകട ഘടകങ്ങൾ എന്നിവ മൂലമാണ് ഉണ്ടാകുന്നത്.
അതിനാൽ, പുകവലി ഉപേക്ഷിക്കുക, ആരോഗ്യകരമായ ഭക്ഷണക്രമം സ്വീകരിക്കുക, ശാരീരിക പ്രവർത്തനങ്ങൾ വർധിപ്പിക്കുക എന്നിങ്ങനെയുള്ള മാറ്റങ്ങളാൽ ഈ അവസ്ഥകളെ തടയാം.
വിട്ടുമാറാത്ത രോഗങ്ങളുടെ പ്രധാന അപകട ഘടകങ്ങളാണ് സാമൂഹിക ഘടകങ്ങൾ.
സാമൂഹിക ഘടകങ്ങൾ, ഉദാ, സാമൂഹിക സാമ്പത്തിക നില, വിദ്യാഭ്യാസ നിലവാരം എന്നിവ വിട്ടുമാറാത്ത രോഗങ്ങളുടെ പരിചരണത്തിൽ കാണപ്പെടുന്ന അസമത്വങ്ങൾക്ക് ഒരു പ്രധാന കാരണമാണ്.
പ്രവേശനമില്ലായ്മയും പരിചരണം ലഭിക്കുന്നതിനുള്ള കാലതാമസവും ന്യൂനപക്ഷങ്ങളിൽ നിന്നും താഴ്ന്ന ജനവിഭാഗങ്ങളിൽ നിന്നുമുള്ള രോഗികൾക്ക് മോശമായ ഫലങ്ങൾ ഉണ്ടാക്കുന്നു.
വൈദ്യ പരിചരണത്തിനുള്ള ആ തടസ്സങ്ങൾ രോഗികളുടെ നിരീക്ഷണവും ചികിത്സയുടെ തുടർച്ചയും സങ്കീർണ്ണമാക്കുന്നു.
പല രാജ്യങ്ങളിലും, ന്യൂനപക്ഷങ്ങൾക്കും താഴ്ന്ന വരുമാനക്കാർക്കും പ്രാരംഭ ഘട്ടത്തിൽ അവസ്ഥകൾ കണ്ടെത്തുന്നതിന് ആവശ്യമായ പ്രതിരോധ സേവനങ്ങൾ ആക്‌സസ് ചെയ്യാനും സ്വീകരിക്കാനും ഉള്ള സാധ്യത കുറവാണ്.
വിട്ടുമാറാത്ത അവസ്ഥകളുടെ പ്രഭാവം കുറയ്ക്കുന്നതിന് പ്രതിരോധം ഫലപ്രദമാണെന്ന് വർദ്ധിച്ചുവരുന്ന തെളിവുകൾ പിന്തുണയ്ക്കുന്നു; പ്രത്യേകിച്ചും, നേരത്തെയുള്ള കണ്ടുപിടിത്തം ഗുരുതരമായ ഫലങ്ങൾ കുറയ്ക്കുന്നു.
ക്ലിനിക്കൽ പ്രിവന്റീവ് സേവനങ്ങളിൽ രോഗത്തിന്റെ അസ്തിത്വം അല്ലെങ്കിൽ അതിന്റെ വികസനത്തിലേക്കുള്ള മുൻകരുതൽ, കൗൺസിലിംഗ്, പകർച്ചവ്യാധികൾക്കെതിരായ പ്രതിരോധ കുത്തിവയ്പ്പുകൾ എന്നിവ ഉൾപ്പെടുന്നു.
അവയുടെ ഫലപ്രാപ്തി ഉണ്ടായിരുന്നിട്ടും, പ്രതിരോധ സേവനങ്ങളുടെ ഉപയോഗം സാധാരണ മെഡിക്കൽ സേവനങ്ങളേക്കാൾ കുറവാണ്.
സമയത്തിന്റെയും പണത്തിന്റെയും പ്രകടമായ ചിലവിൽ നിന്ന് വ്യത്യസ്‌തമായി, പ്രതിരോധ സേവനങ്ങളുടെ പ്രയോജനങ്ങൾ രോഗിക്ക് നേരിട്ട് മനസ്സിലാക്കാൻ കഴിയില്ല, കാരണം അവയുടെ പ്രത്യാഘാതങ്ങൾ ദീർഘകാലത്തേക്കാണ് അല്ലെങ്കിൽ അവ വ്യക്തിഗത തലത്തേക്കാൾ സമൂഹത്തിന് മൊത്തത്തിൽ ആണ് ബാധിക്കുന്നത്.
അതിനാൽ, പൊതുജനങ്ങളെ ബോധവൽക്കരിക്കുന്നതിനും ആരോഗ്യകരമായ ജീവിതശൈലി പ്രോത്സാഹിപ്പിക്കുന്നതിനും വിട്ടുമാറാത്ത രോഗങ്ങളെക്കുറിച്ചുള്ള അവബോധത്തിനും പൊതുജനാരോഗ്യ പരിപാടികൾ പ്രധാനമാണ്.
വിവിധ തലങ്ങളിൽ (സംസ്ഥാനം, ഫെഡറൽ, സ്വകാര്യ) ഫണ്ടിംഗിൽ നിന്ന് ആ പ്രോഗ്രാമുകൾക്ക് പ്രയോജനം ലഭിക്കുമെങ്കിലും, അവയുടെ നടപ്പാക്കൽ കൂടുതലും സര്ക്കാരിന്റെയും, പ്രാദേശിക ഏജൻസികളുടെയും കമ്മ്യൂണിറ്റി അധിഷ്ഠിത സംഘടനകളുടെയും ചുമതലയിലാണ്.
ഹൃദയ സംബന്ധമായ അസുഖങ്ങൾ, പ്രമേഹം, കാൻസർ എന്നിവയുമായി ബന്ധപ്പെട്ട മരണനിരക്ക് കുറയ്ക്കുന്നതിന് പൊതുജനാരോഗ്യ പരിപാടികൾ ഫലപ്രദമാണെന്ന് പഠനങ്ങൾ തെളിയിച്ചിട്ടുണ്ട്, എന്നാൽ അവസ്ഥയും ഉൾപ്പെട്ടിരിക്കുന്ന പ്രോഗ്രാമുകളുടെ തരവും അനുസരിച്ച് ഫലങ്ങൾ ഒരു പരിധിവരെ വ്യത്യസ്തമാണ്.
ഉദാഹരണത്തിന്, കാൻസർ പ്രതിരോധത്തിലും സ്ക്രീനിംഗിലുമുള്ള വ്യത്യസ്ത സമീപനങ്ങളിൽ നിന്നുള്ള ഫലങ്ങൾ ക്യാൻസറിന്റെ തരത്തെ വളരെയധികം ആശ്രയിച്ചിരിക്കുന്നു.
വിട്ടുമാറാത്ത രോഗങ്ങളുള്ള രോഗികളെ ദീർഘായുസ്സ് നേടാനും സുഖം അനുഭവിക്കാനും സഹായിക്കുന്നതിൽ നഴ്സിംഗ് ഒരു പ്രധാന പങ്ക് വഹിക്കും.
എന്നിരുന്നാലും നിലവിലെ നവലിബറൽ കാലഘട്ടം സമ്പന്നരും താഴ്ന്ന വരുമാനക്കാരുമായ സമൂഹങ്ങളിൽ സ്വയം പരിചരണത്തിന് ഊന്നൽ നൽകുന്നുവെന്ന് പണ്ഡിതന്മാർ ചൂണ്ടിക്കാട്ടുന്നു.
സഹായക, ഗവേഷണ സംഘടനകൾ
യൂറോപ്പിൽ, 100,000-ത്തിലധികം ആരോഗ്യ പ്രവർത്തകരെ പ്രതിനിധീകരിക്കുന്ന യൂറോപ്യൻ ക്രോണിക് ഡിസീസ് അലയൻസ് 2011-ൽ രൂപീകരിച്ചു.
അമേരിക്കൻ ഡയബറ്റിസ് അസോസിയേഷൻ, അൽഷിമേഴ്‌സ് അസോസിയേഷൻ, അല്ലെങ്കിൽ ക്രോൺസ് ആൻഡ് കോളിറ്റിസ് ഫൗണ്ടേഷൻ തുടങ്ങിയ പ്രത്യേക രോഗങ്ങളിൽ ശ്രദ്ധ കേന്ദ്രീകരിക്കുന്ന സ്ഥാപനങ്ങൾ ഉൾപ്പെടെ, യുണൈറ്റഡ് സ്റ്റേറ്റ്സിൽ, വിട്ടുമാറാത്ത അവസ്ഥകളിൽ ശ്രദ്ധ കേന്ദ്രീകരിക്കുന്ന നിരവധി ലാഭേച്ഛയില്ലാത്ത സ്ഥാപനങ്ങൾ ഉണ്ട്.
ദ നാഷണൽ അസോസിയേഷൻ ഓഫ് ക്രോണിക് ഡിസീസ് ഡയറക്‌ടേഴ്‌സ്, പാർട്ട്ണർ ഷിപ്പ് ടു ഫൈറ്റ് ക്രോണിക്ക് ഡിസീസ് , 2015-ൽ ഒറിഗോണിൽ ഉടലെടുത്ത ക്രോണിക് ഡിസീസ് കോലിഷൻ, ക്രോണിക് പോളിസി കെയർ അലയൻസ് എന്നിവ പോലെ, പൊതുവായി വിട്ടുമാറാത്ത രോഗങ്ങളുടെ സഹായത്തിലോ ഗവേഷണമോ ശ്രദ്ധ കേന്ദ്രീകരിക്കുന്ന വിശാലമായ ഗ്രൂപ്പുകളും ഉണ്ട്.
ആഖ്യാനങ്ങൾ ഫൈനൽ നെഗോശിയേഷൻസ്; എ സ്റ്റോറി ഓഫ് ലവ്, ലോസ്സ്, ആൻഡ് ക്രോണിക്ക് ഇൽനസ് , കരോലിൻ എല്ലിസ് ബിയോണ്ട് വേഡ്സ്; ഇൽനസ് ആൻഡ് ദ ലിമിറ്റ്സ് ഓഫ് എക്സ്പ്രഷൻ , കാത്‌ലിൻ കോൺവേ ഓർഡിനറി ലൈഫ്: എ മെമോയർ ഓഫ് ഇൽനെസ് , കാത്ലിൻ കോൺവേ ദി വൗണ്ടഡ് സ്റ്റോറിടെല്ലർ: ബോഡി, ഇൽനെസ് ആൻഡ് എത്തിക്സ് , ആർതർ ഡബ്ല്യു. ഫ്രാങ്ക് ആമി ബെർകോവിറ്റ്സിന്റെ ടെൻഡർ പോയിന്റുകൾ സൂസൻ സോണ്ടാഗിന്റെ ഇൽനസ് ആസ് മെറ്റാഫോർ സൂസൻ സോണ്ടാഗിന്റെ റിഗാഡിങ് ദി പെയിൻ ഓഫ് അതേഴ്സ് ബോഡീസ് ഇൻ പ്രൊട്ടസ്റ്റ്:എൻവയോൺമെന്റൽ ഇൽനസ് ആൻഡ് ദ സ്ട്രഗ്ഗിൾ ഓവർ മെഡിക്കൽ നോളജ്, സ്റ്റീവ് ക്രോൾ-സ്മിത്ത്, എച്ച്. ഹഗ് ഫ്ലോയിഡ് ഇൻസൈഡ് ക്രോണിക് പെയിൻ: ആൻ ഇന്റിമേറ്റ് ആൻഡ് ക്രിട്ടിക്കൽ അക്കൌണ്ട് ലൂയി ഹെഷൂഷ്യസ്, സ്കോട്ട് എം. ഫിഷ്മാൻ നിയർനസ് ഓഫ് അതേഴ്സ്: സെർച്ചിങ് ഫോർ ടാക്റ്റ് ആൻഡ് കൊണ്ടാകറ്റ് ഇൻ ദ ഏജ് ഓഫ് എച്ച്. ഐ. വി, ഡേവിഡ് കാരോൺ നറേറ്റീവ് മെഡിസിൻ: ഓണറിങ് ദ സ്റ്റോറീസ് ഓഫ് ഇൽനസ്, റിത ചരോൺ ഗുഡ് ഡേയ്സ്, ബാഡ് ഡേയ്സ്, ദ സെൽഫ് ഇൻ ക്രോണിക് ഇൽനെസ് ആന്റ് ടൈം, കാത്തി ചാർമസ് എഴുതിയത് അവലംബം പുറം കണ്ണികൾ സാംക്രമിക രോഗകാരികളുമായി ബന്ധപ്പെട്ട ക്രോണിക് മനുഷ്യ രോഗങ്ങളുടെ പട്ടിക Archived 2021-01-18 at the Wayback Machine .
ബോൺ മജ്ജ ട്രാൻസ്പ്ലാൻറേഷൻ ജേണൽ സെന്റർ ഫോർ മാനേജിംഗ് ക്രോണിക് ഡിസീസ്, യൂണിവേഴ്സിറ്റി ഓഫ് മിഷിഗൺ ക്രോഡിസ്: വിട്ടുമാറാത്ത രോഗങ്ങളെക്കുറിച്ചും ജീവിതചക്രത്തിലുടനീളം ആരോഗ്യകരമായ വാർദ്ധക്യത്തെ പ്രോത്സാഹിപ്പിക്കുന്നതിനെക്കുറിച്ചും EU സംയുക്ത പ്രവർത്തനം Archived 2015-06-13 at the Wayback Machine .
MEDICC റിവ്യൂ തീം പ്രശ്നം വിട്ടുമാറാത്ത രോഗങ്ങളെ അഭിമുഖീകരിക്കുന്നു കാനഡയിലെ പബ്ലിക് ഹെൽത്ത് ഏജൻസി: ക്രോണിക് ഡിസീസ് ലോകാരോഗ്യ സംഘടന: ക്രോണിക് ഡിസീസ് ആൻഡ് ഹെൽത്ത് പ്രൊമോഷൻ
വിട്രിയസ് ഹെമറേജ് ഇംഗ്ലീഷ് വിലാസം https://ml.wikipedia.org/wiki/Vitreous_hemorrhage
വിട്രിയസ് ഹെമറേജ് എന്നത് കണ്ണിന്റെ വിട്രിയസ് ഹ്യൂമറിനകത്തും ചുറ്റുമുള്ള ഭാഗങ്ങളിലും രക്തം അമിതമായി കടക്കുന്നത് ആണ്.
കണ്ണിലെ ലെൻസും റെറ്റിനയും തമ്മിലുള്ള ഇടം നിറയ്ക്കുന്ന സുതാര്യമായ ജെൽ ആണ് വിട്രിയസ് ഹ്യൂമർ.
പലതരം അവസ്ഥകൾ വിട്രിയസ് ഹ്യൂമറിലേക്ക് രക്തം ഒഴുകുന്നതിന് കാരണമാകും, ഇത് കാഴ്ചക്കുറവ്, ഫ്ലോട്ടറുകൾ , ഫോട്ടോപ്സിയ എന്നിവയ്ക്ക് കാരണമാകും.
വിട്രിയസ് ഹെമറേജിന്റെ സാധാരണ ലക്ഷണങ്ങളിൽ ഇവ ഉൾപ്പെടുന്നു: മങ്ങിയ കാഴ്ച ഫ്ലോട്ടറുകൾ - കാഴ്ചയുടെ മേഖലയിലൂടെ ഒഴുകുന്ന മങ്ങിയ ചിലന്തിവല പോലുള്ള രൂപങ്ങൾ കാഴ്ചയ്ക്ക് ചുവപ്പ് കലർന്ന നിറം ഫോട്ടോപ്സിയ - പെരിഫറൽ കാഴ്ചയിൽ പ്രകാശത്തിന്റെ ഹ്രസ്വ മിന്നലുകൾ
ചെറിയ വിട്രിയസ് ഹെമറേജ് പലപ്പോഴും "ഫ്ലോട്ടറുകൾ" ആയി പ്രത്യക്ഷപ്പെടുന്നു.
മിതമായ കേസ് പലപ്പോഴും കാഴ്ചയിൽ ഇരുണ്ട വരകൾക്ക് കാരണമാകും, അതേസമയം കൂടിയ വിട്രിയസ് ഹെമറേജ് കാഴ്ചയെ ഗണ്യമായി തടയും.
വിട്രിയസ് ഹെമറേജിന് കാരണമാകുന്ന നിരവധി ഘടകങ്ങളുണ്ട്.
ഡയബറ്റിക് റെറ്റിനോപ്പതി
മുതിർന്നവരിൽ കാണപ്പെടുന്ന ഏറ്റവും സാധാരണമായ കാരണം ഡയബറ്റിക് റെറ്റിനോപ്പതിയാണ് .
പ്രമേഹമുള്ള ഒരാളുടെ കണ്ണിന്റെ പിൻഭാഗത്ത് അസാധാരണമായ രക്തക്കുഴലുകൾ രൂപപ്പെടാം.
ഈ പുതിയ രക്തക്കുഴലുകൾ ദുർബലമാവുകയും തകരുകയും രക്തസ്രാവത്തിന് കാരണമാവുകയും ചെയ്യുന്നു.
യുണൈറ്റഡ് സ്റ്റേറ്റ്സിലെ മുതിർന്നവരിൽ വിട്രിയസ് രക്തസ്രാവത്തിന്റെ 31.5-54% കേസുകളും ഡയബറ്റിക് റെറ്റിനോപ്പതി മൂലമാണ്.
ചില പരിക്കുകൾ കണ്ണിന്റെ പിൻഭാഗത്തെ രക്തക്കുഴലുകളിൽ രക്തസ്രാവത്തിന് കാരണമാകും.
യുവാക്കളിൽ വിട്രിയസ് രക്തസ്രാവത്തിന്റെ പ്രധാന കാരണം കണ്ണിനെ ബാധിക്കുന്ന പരിക്ക് ആണ്, മുതിർന്നവരിൽ 12-18.8% കേസുകൾ കണ്ണിന്റെ പരിക്ക് മൂലം സംഭവിക്കുന്നു.
റെറ്റിന മുറിവ് അല്ലെങ്കിൽ വേർപെടൽ
റെറ്റിനയിലെ മുറിവുകൾ കണ്ണിൽ നിന്നുള്ള ദ്രാവകങ്ങൾ റെറ്റിനയുടെ പിന്നിലേക്ക് ഒഴുകാൻ അനുവദിക്കും, ഇത് റെറ്റിന ഡിറ്റാച്ച്മെന്റിന് കാരണമാകുന്നു.
ഇത് സംഭവിക്കുമ്പോൾ, റെറ്റിനയിലെ രക്തക്കുഴലുകളിൽ നിന്നുള്ള രക്തം വിട്രിയസിലേക്ക് ഒഴുകും.
വിട്രിയസ് ഹെമറേജ് കേസുകളിൽ 11.4-44% റെറ്റിനയുടെ മുറിവ് കാരണമാണ്.
പോസ്റ്റീരിയർ (പിൻഭാഗത്തെ) വിട്രിയസ് ഡിറ്റാച്ച്മെന്റ്
പ്രായമാകുമ്പോൾ, വിട്രിയസിൽ ദ്രാവകത്തിന്റെ പോക്കറ്റുകൾ വികസിക്കാം.
കണ്ണിന്റെ പിൻഭാഗത്ത് ഈ പോക്കറ്റുകൾ വികസിക്കുമ്പോൾ, വിട്രിയസിന് റെറ്റിനയിൽ നിന്ന് അകന്നുപോകാനും റെറ്റിന വലിച്ച് അതിൽ മുറിവുണ്ടാക്കാനും കഴിയും.
വിട്രിയസ് ഹെമറേജ് കേസുകളിൽ 3.7-11.7% കേസിനും കാരണം പോസ്റ്റീരിയർ വിട്രിയസ് ഡിറ്റാച്ച്‌മെന്റാണ്.
മറ്റ് കാരണങ്ങൾ
വിട്രിയസ് ഹെമറേജ്ന്റെ 6.4-18% കേസുകളിൽ ഇവ ഉൾപ്പെടുന്നു: പ്രൊലിഫെറേറ്റീവ് സിക്കിൾ സെൽ റെറ്റിനോപ്പതി മാക്രോഅന്യൂറിസംസ് പ്രായവുമായി ബന്ധപ്പെട്ട മാക്യുലർ ഡീജനറേഷൻ ടെർസൺ സിൻഡ്രോം ബ്രാഞ്ച് അല്ലെങ്കിൽ സെൻട്രൽ റെറ്റിനൽ വെയിൻ ഒക്ളൂഷന്റെ ഫലമായി ഉണ്ടാകുന്ന റെറ്റിനൽ നിയോവാസ്കുലറൈസേഷൻ മറ്റുള്ളവ രോഗനിർണയം
രോഗലക്ഷണങ്ങൾ കണ്ടെത്തി, കണ്ണ് പരിശോധിച്ച്, കാരണം തിരിച്ചറിയാനുള്ള പരിശോധനകൾ നടത്തിയാണ് വിട്രിയസ് ഹെമറേജ് നിർണ്ണയിക്കുന്നത്.
ചില സാധാരണ പരിശോധനകളിൽ ഇവ ഉൾപ്പെടുന്നു: ഒരു മൈക്രോസ്കോപ്പ് ഉപയോഗിച്ച് കണ്ണിന്റെ പരിശോധന പ്യൂപ്പിൾ വികാസവും പരിശോധനയും ഡോക്ടർക്ക് കണ്ണിന്റെ പിൻഭാഗത്ത് വ്യക്തമായ കാഴ്ച ഇല്ലെങ്കിൽ അൾട്രാസൗണ്ട് പരിശോധന ഉപയോഗിക്കാം പ്രമേഹം പോലുള്ള പ്രത്യേക കാരണങ്ങൾ പരിശോധിക്കാൻ രക്തപരിശോധന കണ്ണിന് ചുറ്റുമുള്ള പരിക്ക് പരിശോധിക്കാൻ ഒരു സി.ടി റെറ്റിന സ്പെഷ്യലിസ്റ്റിലേക്ക് റഫറൽ സങ്കീർണതകൾ ഗോസ്റ്റ് സെൽ ഗ്ലോക്കോമ : ജീർണിച്ച ചുവന്ന രക്താണുക്കൾ മൂലമുണ്ടാകുന്ന ദ്വിതീയ ഓപ്പൺ ആംഗിൾ ഗ്ലോക്കോമ .
ചികിത്സാ രീതി രക്തസ്രാവത്തിന്റെ കാരണത്തെ ആശ്രയിച്ചിരിക്കുന്നു.
മിക്ക കേസുകളിലും, രോഗിയെ തല 30-45 ഡിഗ്രി ഉയർത്തി വിശ്രമിക്കാൻ നിർദ്ദേശിക്കുന്നു, ചിലപ്പോൾ രക്തം അടിയുന്നതിന്  കണ്ണുകൾക്ക് മുകളിൽ പാച്ചുകൾ ഇടാൻ നിർദ്ദേശിക്കാം.
രക്തം കട്ടപിടിക്കുന്ന മരുന്നുകൾ ( ആസ്പിരിൻ അല്ലെങ്കിൽ സമാനമായ മരുന്നുകൾ) കഴിക്കുന്നത് ഒഴിവാക്കാനും രോഗിയെ ഉപദേശിക്കുന്നു.
രക്തസ്രാവത്തിന്റെ കാരണം എത്രയും വേഗം പരിഹരിക്കുക എന്നതാണ് ചികിത്സയുടെ ലക്ഷ്യം.
ലേസർ ചികിത്സയിലൂടെയോ ക്രയോതെറാപ്പിയിലൂടെയോ റെറ്റിനയുടെ മുറിവ് അടയ്ക്കുന്നു, വേർപെട്ട റെറ്റിന ശസ്ത്രക്രിയയിലൂടെ വീണ്ടും ഘടിപ്പിക്കുന്നു.
ചികിൽസയ്ക്കു ശേഷവും, രക്തം മുഴുവൻ വിട്രിയസിൽ നിന്ന് സ്വയം ഒഴിവാക്കാൻ മാസങ്ങളെടുക്കും.
വേർപെട്ട റെറ്റിന മൂലമുള്ള വിട്രിയസ് ഹെമറേജ്, 2-3 മാസത്തിൽ കൂടുതൽ ദൈർഘ്യമുള്ള വിട്രിയസ് ഹെമറേജ്, അല്ലെങ്കിൽ റൂബിയോസിസ് ഐറിഡിസ് അല്ലെങ്കിൽ ഗ്ലോക്കോമ എന്നിവയുമായി ബന്ധപ്പെട്ട കേസുകളിൽ, വിട്രിയസിൽ തങ്ങി നിൽക്കുന്ന രക്തം നീക്കം ചെയ്യാൻ ഒരു വിട്രെക്ടമി ആവശ്യമായി വന്നേക്കാം.
വിഡൂരഥൻ
കുരുവംശ സ്ഥാപകനായ കുരുവിന്റെ പുത്രനാണ് വിഡൂരഥൻ .
ഇദ്ദേഹത്തിനു ഭാര്യയായ സുപ്രിയാ ദേവിയിൽ അനശ്വാൻ എന്നൊരു പുത്രനുണ്ടായി .
അന്ശ്വാന്റെ പുത്രനാണ് പരീക്ഷിത്ത്‌ [ അഭിമന്യുവിന്റെ പുത്രനായ പരീക്ഷിത്തല്ല ഈ പരീക്ഷിത്ത്‌ ] .
പരീക്ഷിത്തിന്റെ പുത്രനാണ് ഭീമസേനൻ [ പഞ്ചപാണ്ടവരിലെ ഭീമസേനനല്ല ഈ ഭീമസേനൻ ] .
ഭീമസേനന്റെ പുത്രൻ പ്രതിശ്രവസ്സും , പ്രതിശ്രവസ്സിന്റെ പുത്രൻ പ്രതീപ മഹാരാജാവുമായിരുന്നു .
വിട്രിയസ് അറ ഇംഗ്ലീഷ് വിലാസം https://ml.wikipedia.org/wiki/Vitreous_chamber
കണ്ണിലെ വിട്രിയസ് ബോഡി ഉൾക്കൊള്ളുന്ന ഇടമാണ് വിട്രിയസ് അറ എന്നറിയപ്പെടുന്നത്.
കശേരുകികളുടെ കണ്ണിനുള്ളിൽ, മുൻ‌ അക്വസ് അറ, പിൻ‌ അക്വസ് അറ, വിട്രിയസ് അറ എന്നിങ്ങനെ മൂന്ന് അറകളുണ്ട്.
അക്വസ് ഹ്യൂമറ്ക്ഷ് നിറഞ്ഞ, മുൻ പിൻ അറകളെ ഒരുമിച്ച് അക്വസ് അറയെന്ന് വിളിക്കുന്നു.
ഇത് നേത്രഗോളത്തിന്റെ മുൻഭാഗത്താണ്.
വിട്രിയസ് ബോഡി ഉൾക്കൊള്ളുന്ന വിട്രിയസ് അറ നേത്രഗോളത്തിന്റെ പിൻ ഭാഗത്താണ്.
രണ്ട് അറകളും തമ്മിൽ വേർതിരിച്ചറിയാനുള്ള ഏറ്റവും നല്ല മാർഗം ലെൻസ് ഒരു വിഭജന പോയിന്റായി ഉപയോഗിക്കുക എന്നതാണ്.
മൂന്ന് അറകളിൽ ഏറ്റവും വലുതാണ് വിട്രിയസ് അറ, ഇത് ലെൻസിന് പിന്നിലും ഒപ്റ്റിക് നാഡിക്ക് മുന്നിലും ആയി സ്ഥിതിചെയ്യുന്നു.
കട്ടിയുള്ളതും വ്യക്തവുമായ ജെൽ പോലുള്ള പദാർത്ഥത്താൽ ഈ അറ നിറഞ്ഞിരിക്കുന്നു.
ഈ ജെൽ പോലെയുള്ള പദാർത്ഥം വിട്രിയസ് ഹ്യൂമർ (വിട്രിയസ് ബോഡി) എന്നറിയപ്പെടുന്നു.
ലെൻസിന്റെ പിൻഭാഗത്തെ താങ്ങിനിർത്തുന്നതിൽ വിട്രിയസ് ബോഡി നിർണായക പങ്ക് വഹിക്കുന്നു.
വിട്രിയസ് ഹ്യൂഹർ, ലെൻസിനെ താങ്ങി നിർത്തുന്നതിനോടൊപ്പം മുഴുവൻ വിട്രിയസ് ചേമ്പറിന്റെയും പിൻഭാഗത്തെ അറയുടെയും ആകൃതി നിലനിർത്തുന്നതിലും പങ്ക് വഹിക്കുന്നു.
ലെൻസിലൂടെയും ദ്രാവകത്തിലൂടെയും കടന്നുപോകുന്ന പ്രകാശം റെറ്റിനയിൽ ശരിയായി കേന്ദ്രീകരിക്കാൻ കണ്ണ് ശരിയായ ആകൃതിയിൽ തുടരേണ്ടത് അത്യാവശ്യമാണ്.
വിട്രിയസ് ഹ്യൂമറിന്റെ 99% വെള്ളമാണ്, അതിൽ കോശങ്ങളൊന്നും അടങ്ങിയിട്ടില്ല.
വിട്രിയസ് സുതാര്യമായതിനാൽ, പ്രകാശത്തിന് അതിനുള്ളിലൂടെ വ്യതിചലിക്കാതെ ഫലപ്രദമായി കടന്നുപോകാൻ കഴിയും.
റെറ്റിനയിലേക്കുള്ള വഴിയിൽ ലെൻസിലൂടെ ഇതിനകം കടന്നുപോയ പ്രകാശത്തെ കൂടുതൽ ഫോക്കസ് ചെയ്യുന്ന ദ്രാവക ലെൻസ് പോലെയാണ് ഈ ദ്രാവകം എന്ന് പലപ്പോഴും കരുതപ്പെടുന്നു.
ഇതും കാണുക വിട്രിയസ് ഹ്യൂമർ വിട്രിയസ് ഡിറ്റാച്ച്മെന്റ് അക്വസ് ഹ്യൂമർ പരാമർശങ്ങൾ
വിട്രിസിറ്റി ഇംഗ്ലീഷ് വിലാസം https://ml.wikipedia.org/wiki/WiTricity
ചാലകങ്ങളില്ലാതെ വൈദ്യുതോർജ്ജം ഒരു സ്ഥാനത്തുനിന്നു് മറ്റൊരു സ്ഥാനത്തേക്കു് അയക്കുവാനുള്ള ഒരു ഊർജ്ജപ്രേഷണ സങ്കേതമാണു് ചാലകരഹിത വൈദ്യുതി അഥവാ വയർലെസ്സ് ഇലക്ട്രിസിറ്റി.
വയർലെസ്സ് എനർജി ട്രാൻസ്ഫർ എന്ന ഈ നൂതനവ്യവസായത്തിൽ ഏർപ്പെട്ടിരിക്കുന്ന ഒരു കമ്പനിയുടെ അംഗീകരിക്കപ്പെട്ട ട്രേഡ്മാർക്ക് ആണു് വിട്രിസിറ്റി (WiTricity).
വൈദ്യുതി കണ്ടുപിടിച്ച ആദ്യനാളുകളിൽ തന്നെ നിക്കോളാ ടെസ്ല തുടങ്ങിയവർ ഈ മാർഗ്ഗം പരീക്ഷിച്ചിരുന്നുവെങ്കിലും 2007ൽ അമേരിക്കയിലെ മസാച്ചുസെറ്റ്സ് ഇൻസ്റ്റിറ്റ്യൂട്ട് ഓഫ് ടെക്നോളജിയിലാണു് പ്രായോഗികമായി ചാലകരഹിതവൈദ്യുതി ആദ്യം പരീക്ഷിച്ചു വിജയിച്ചതു്.
പ്രേരകവൈദ്യുതി ഉപയോഗിച്ച് രണ്ടു മീറ്ററോളം അകലത്തിൽ കമ്പിയില്ലാതെ വൈദ്യുതിപായിച്ച് വൈദ്യുത ബൾബ് കത്തിച്ചാണ് അവർ ഈ പരീക്ഷണം നടത്തിയത്.
ആധുനിക വൈദ്യുത-ഇലക്ട്രോണിക് ഉപകരണങ്ങൾ സൗകര്യപ്രദമായി ചാർജ്ജ് ചെയ്യുന്നതിലും വൈദ്യുതി വിതരണമേഖലയിൽ പുതിയ രീതികൾ കൊണ്ടുവരുന്നതിലും വളരെ പ്രതീക്ഷകൾക്കു വക നൽകുന്ന ഒരു സങ്കേതമാണിതു്.
പക്ഷേ, നിലവിൽ ഈ രീതിക്ക് കാര്യക്ഷമത വളരെ കുറവാണ്.
വിട്രൂവിയൻ മാൻ ഇംഗ്ലീഷ് വിലാസം https://ml.wikipedia.org/wiki/Vitruvian_Man
ലിയനാർഡോ ഡാ വിഞ്ചിയുടെ പ്രശസ്ത കലാരചനയാണ് വിട്രൂവിയൻ മാൻ .
(Vitruvian Man) പ്രഗല്ഭനായ റോമൻ വാസ്തുശില്പി മാർകസ് വിട്രൂവിയസിന്റെ പേരിൽ നിന്നാണ് ഈ പേരിട്ടിരിക്കുന്നത്.
മനുഷ്യ ശരീരഘടനയിലുള്ള അനുപാതങ്ങളെക്കുറിക്കുന്നത് എന്ന നിലയിലാണ് ഡാവിഞ്ചിയുടെ ഈ രചനയുടെ പ്രശസ്തി.
വെനീസിലെ അക്കാഡമിയ ആർട്ട് ഗ്യാലറിയിലാണ് നിലവിൽ ഇത് സൂക്ഷിക്കുന്നത്.
പേന കൊണ്ട് പേപ്പറിൽ വരച്ചിരിക്കുന്ന ഈ ചിത്രത്തിൽ ഒരു നഗ്നപുരുഷൻ കൈകളും കാലുകളും വിരിച്ചുവെച്ച് ഒരു ചതുരത്തിലും വൃത്തത്തിലും കൃത്യമായി വരത്തക്കവിധം നിൽക്കുന്നു.
മനുഷ്യശരീരത്തിന്റെ ഘടനയിലെ അളവുകളിലേക്ക് വെളിച്ചം വീശുന്നവയാണ് ചിത്രത്തിന്റെ മുകളിലും താഴെയും ഉള്ള എഴുത്തുകൾ.
അത് പ്രകാരം: ഒരു മനുഷ്യന്റെ വിരിച്ചുവച്ചിരിക്കുന്ന കൈകളുടെ നീളം (ഇടത്തേയറ്റം മുതൽ വലത്തേയറ്റം വരെ) അവന്റെ ഉയരത്തിനോട് തുല്യമായിരിക്കും.
തലയുടെ മുകളിൽ നിന്നും താടി വരെയുള്ള നീളം ആകെ ഉയരത്തിന്റെ എട്ടിലൊന്നിനോട് തുല്യമായിരിക്കും.
നെഞ്ചിനുമുകളിൽ നിന്നും തലക്ക് മുകളിൽ വരെ ആകെ ഉയരത്തിന്റെ ആറിലൊന്നിനോട് തുല്യമായിരിക്കും.
നെഞ്ചിനുമുകളിൽ നിന്നും മുടി വരെ ആകെ ഉയരത്തിന്റെ ഏഴിലൊന്നിനോട് തുല്യമായിരിക്കും.
തോളിന്റെ വീതി ആകെ ഉയരത്തിന്റെ കാൽ ഭാഗത്തോട് തുല്യമായിരിക്കും.
നെഞ്ച് മുതൽ തലക്ക് മുകളിൽ വരെ ആകെ ഉയരത്തിന്റെ കാൽ ഭാഗത്തോട് തുല്യമായിരിക്കും.
കൈമുട്ട് മുതൽ വിരലറ്റം വരെയുള്ള അകലം ആകെ ഉയരത്തിന്റെ കാൽ ഭാഗത്തോട് തുല്യമായിരിക്കും.
തോൾ മുതൽ കൈമുട്ട് വരെയുള്ള അകലം ആകെ ഉയരത്തിന്റെ എട്ടിലൊന്നിനോട് തുല്യമായിരിക്കും.
കൈപ്പത്തിയുടെ നീളം ആകെ ഉയരത്തിന്റെ പത്തിലൊന്നിനോട് തുല്യമായിരിക്കും.
ഒരാളുടെ ലിംഗം സ്ഥിതി ചെയ്യുന്നത് അയാളുടെ ഉയരത്തിന്റെ നേർപകുതിയിലായിരിക്കും.
ഒരാളുടെ പാദത്തിന്റെ നീളം ആകെ ഉയരത്തിന്റെ ഏഴിലൊന്നിനോട് തുല്യമായിരിക്കും.
ഒരാളുടെ പാദത്തിനു കീഴെ മുതൽ കാൽമുട്ടിനു കീഴെ വരെയുള്ള നീളം അയാളുടെ ആകെ ഉയരത്തിന്റെ നാലിലൊന്നായിരിക്കും.
ഒരാളുടെ കാൽമുട്ടിനു കീഴെ മുതൽ ലിംഗം വരെയുള്ള നീളം അയാളുടെ ആകെ ഉയരത്തിന്റെ നാലിലൊന്നായിരിക്കും.
ചിത്രത്തിലെ എഴുത്ത് ചിത്രശാല ലണ്ടനിലെ ബെൽഗ്രേവ് സ്ക്വയറിലെ പ്രതിമ.
സ്കൈലാബ്-2 -ന്റെ എംബ്ലം അവലംബം
വിഡ ഗോൾഡ്സ്റ്റൈൻ ഇംഗ്ലീഷ് വിലാസം https://ml.wikipedia.org/wiki/Vida_Goldstein
ഒരു ഓസ്‌ട്രേലിയൻ സഫ്രാജിസ്റ്റും സാമൂഹിക പരിഷ്കർത്താവുമായിരുന്നു വിഡാ ജെയ്ൻ മേരി ഗോൾഡ്സ്റ്റൈൻ (pron. / ˈVaɪdəˈɡoʊldstaɪn /) (13 ഏപ്രിൽ 1869 - 15 ഓഗസ്റ്റ് 1949).
1903 ലെ ഫെഡറൽ തിരഞ്ഞെടുപ്പിൽ നാല് വനിതാ സ്ഥാനാർത്ഥികളിൽ ഒരാളായിരുന്നു അവർ.
വിക്ടോറിയയിലെ പോർട്ട്‌ലാന്റിലാണ് ഗോൾഡ്‌സ്റ്റൈൻ ജനിച്ചത്.
1877-ൽ അവരുടെ കുടുംബം മെൽബണിലേക്ക് താമസം മാറ്റി.
അവർക്ക് എട്ട് വയസ്സുള്ളപ്പോൾ അവിടെ അവർ പ്രെസ്ബിറ്റീരിയൻ ലേഡീസ് കോളേജിൽ ചേർന്നു.
വനിതാ വോട്ടവകാശ പ്രസ്ഥാനത്തിലേക്ക് ഗോൾഡ്സ്റ്റൈൻ അമ്മയെ പിന്തുടർന്നു.
താമസിയാതെ അതിന്റെ നേതാക്കളിലൊരാളായിത്തീർന്നു.
പരസ്യമായി സംസാരിക്കുന്നതിലും വോട്ടവകാശ അനുകൂല പ്രസിദ്ധീകരണങ്ങളുടെ പത്രാധിപരായും അറിയപ്പെട്ടു.
1908 വരെ സ്ത്രീകൾക്ക് വോട്ടവകാശം നൽകിയിട്ടില്ലാത്തതിനാൽ തുല്യ വോട്ടവകാശം നടപ്പാക്കിയ അവസാന ഓസ്‌ട്രേലിയൻ സംസ്ഥാനമാണ് വിക്ടോറിയ.
1903-ൽ ഗോൾഡ്സ്റ്റൈൻ 16.8 ശതമാനം വോട്ട് നേടി സ്വതന്ത്രമായി സെനറ്റിനെ പരാജയപ്പെടുത്തി.
ഫെഡറൽ പാർലമെന്റിനായി നിലകൊള്ളുന്ന സെലീന ആൻഡേഴ്സൺ , നെല്ലി മാർട്ടൽ , മേരി മൂർ-ബെന്റ്ലി എന്നിവരോടൊപ്പം ആദ്യത്തെ നാല് വനിതകളിൽ ഒരാളാണ് അവർ.
ഗോൾഡ്സ്റ്റൈൻ പാർലമെന്റിലേക്ക് നാല് തവണ കൂടി മത്സരിച്ചു.
ഒരു തിരഞ്ഞെടുപ്പിലും വിജയിച്ചിട്ടില്ലെങ്കിലും ഒരു അവസരത്തിലൊഴികെ മറ്റെല്ലാത്തിലും അവരുടെ നിക്ഷേപം തിരികെ ലഭിച്ചു.
അവർ ഇടതുപക്ഷ പ്ലാറ്റ്ഫോമുകളിൽ നിന്നു.
അവരുടെ കൂടുതൽ സമൂലമായ വീക്ഷണങ്ങൾ പൊതുജനത്തെയും വനിതാ പ്രസ്ഥാനത്തിലെ ചില സഹകാരികളെയും അകറ്റി.
സ്ത്രീകളുടെ വോട്ടവകാശം നേടിയതിനുശേഷം, സ്ത്രീകളുടെ അവകാശങ്ങൾക്കും മറ്റ് വിവിധ സാമൂഹിക പരിഷ്കാരങ്ങൾക്കും വേണ്ടിയുള്ള പ്രചാരകനെന്ന നിലയിൽ ഗോൾഡ്‌സ്റ്റൈൻ പ്രമുഖനായി തുടർന്നു.
ഒന്നാം ലോകമഹായുദ്ധസമയത്ത് അവർ കടുത്ത സമാധാനവാദിയായിരുന്നു.
കൂടാതെ യുദ്ധവിരുദ്ധ സംഘടനയായ വിമൻസ് പീസ് ആർമിയെ കണ്ടെത്താൻ സഹായിച്ചു.
ഗോൾഡ്‌സ്റ്റൈൻ പിന്നീടുള്ള ജീവിതത്തിൽ ഒരു താഴ്ന്ന പ്രൊഫൈൽ നിലനിർത്തി.
തന്റെ ഭൂരിഭാഗം സമയവും ക്രിസ്ത്യൻ സയൻസ് പ്രസ്ഥാനത്തിനായി നീക്കിവച്ചു.
അവരുടെ മരണം ശ്രദ്ധിക്കപ്പെടാതെ കടന്നുപോയി.
20-ാം നൂറ്റാണ്ടിന്റെ അവസാനം വരെ അവളുടെ സംഭാവനകൾ പൊതുസമൂഹത്തിന്റെ ശ്രദ്ധയിൽ കൊണ്ടുവരപ്പെട്ടിരുന്നില്ല.
ജേക്കബ് ഗോൾഡ്‌സ്റ്റീന്റെയും ഇസബെല്ലയുടെയും (മുമ്പ്, ഹോക്കിൻസ്) മൂത്ത മകളായി വിഡ ജെയ്ൻ മേരി ഗോൾഡ്‌സ്റ്റൈൻ വിക്ടോറിയയിലെ പോർട്ട്‌ലാൻഡിലാണ് ജനിച്ചത്.
അവളുടെ പിതാവ് ഒരു ഐറിഷ് കുടിയേറ്റക്കാരനും വിക്ടോറിയൻ ഗാരിസൺ ആർട്ടിലറിയിലെ ഉദ്യോഗസ്ഥനുമായിരുന്നു.
1839 മാർച്ച് 10 ന് അയർലണ്ടിലെ കോർക്കിൽ പോളിഷ്, ജൂത, ഐറിഷ് വിഭാഗങ്ങളിൽ ജനിച്ച ജേക്കബ് 1858-ൽ വിക്ടോറിയയിൽ എത്തി പോർട്ട്‌ലാൻഡിൽ താമസമാക്കി.
1867-ൽ വിക്ടോറിയൻ ഗാരിസൺ ആർട്ടിലറിയിൽ ലെഫ്റ്റനന്റായി നിയമിതനായ അദ്ദേഹം കേണൽ പദവിയിലേക്ക് ഉയർന്നു.
1868 ജൂൺ 3-ന് അദ്ദേഹം സ്കോട്ടിഷ് സ്വദേശിയായ സാമുവൽ പ്രൗഡ്ഫൂട്ട് ഹോക്കിൻസിന്റെ മൂത്ത മകൾ ഇസബെല്ലയെ (1849-1916) വിവാഹം കഴിച്ചു.
അവളുടെ അമ്മ ഒരു വോട്ടവകാശമുള്ളവളും ടീറ്റോട്ടലറും സാമൂഹിക പരിഷ്കരണത്തിനായി പ്രവർത്തിച്ചു.
ശക്തമായ സാമൂഹിക മനസ്സാക്ഷിയുള്ള ഭക്തരായ ക്രിസ്ത്യാനികളായിരുന്നു രണ്ട് മാതാപിതാക്കളും.
വിദയ്ക്ക് ശേഷം അവർക്ക് നാല് കുട്ടികൾ കൂടി ഉണ്ടായി - മൂന്ന് പെൺമക്കളും (ലിന, എൽസി, എയ്‌ലിൻ) ഒരു മകനും (സെൽവിൻ)
പോർട്ട്‌ലാൻഡിലും വാർണാംബൂളിലും താമസിച്ച ശേഷം ഗോൾഡ്‌സ്റ്റൈൻസ് 1877-ൽ മെൽബണിലേക്ക് താമസം മാറി.
ഇവിടെ ജേക്കബ് ചാരിറ്റി, സാമൂഹിക ക്ഷേമ പ്രവർത്തനങ്ങളിൽ ഏർപ്പെട്ടു, മെൽബൺ ചാരിറ്റി ഓർഗനൈസേഷൻ സൊസൈറ്റി, വിമൻസ് ഹോസ്പിറ്റൽ കമ്മിറ്റി, ചെൽട്ടൻഹാം മെൻസ് ഹോം, ലേബർ കോളനി,ലിയോംഗത എന്നിവയുമായി ചേർന്ന് പ്രവർത്തിച്ചു.
വോട്ടെടുപ്പ് വിരുദ്ധനായ ജേക്കബ് ഗോൾഡ്‌സ്റ്റൈൻ വിദ്യാഭ്യാസത്തിലും സ്വാശ്രയത്തിലും ശക്തമായി വിശ്വസിച്ചിരുന്നുവെങ്കിലും.
തന്റെ നാല് പെൺമക്കളെ പഠിപ്പിക്കാൻ അദ്ദേഹം ഒരു സ്വകാര്യ ഗവർണസിൽ ഏർപ്പെട്ടു, വിദയെ 1884-ൽ പ്രെസ്‌ബൈറ്റീരിയൻ ലേഡീസ് കോളേജിലേക്ക് അയച്ചു, 1886-ൽ മെട്രിക്കുലേറ്റ് ചെയ്തു.
1890-കളിൽ മെൽബണിലെ വിഷാദം കുടുംബ വരുമാനത്തെ ബാധിച്ചപ്പോൾ, വിദയും അവളുടെ സഹോദരിമാരായ എയ്‌ലിനും എൽസിയും.
സെന്റ് കിൽഡയിൽ ഒരു കോ-എഡ്യൂക്കേഷൻ പ്രിപ്പറേറ്ററി സ്കൂൾ നടത്തി.
1892-ൽ പ്രവർത്തനമാരംഭിച്ച 'ഇംഗിൾട്ടൺ' സ്കൂൾ അടുത്ത ആറ് വർഷത്തേക്ക് അൽമ റോഡിലെ കുടുംബ ഭവനത്തിൽ പ്രവർത്തിച്ചു.
കുറിപ്പുകൾ അവലംബം കൂടുതൽ വായനയ്ക്ക് Bomford, Janette M. (1993) That Dangerous and Persuasive Woman: Vida Goldstein , Carlton: Melbourne University Press.
ISBN 0522845428 Henderson, L. M. (1973) The Goldstein Story , Melbourne: Stockland Press.
ISBN 095985990X Kent, Jacqueline (2020) Vida: A Woman For Our Time , Melbourne: Penguin.
ISBN 9780670079490 Women's Political Association.
(1913) The Life and Work of Miss Vida Goldstein .
Melbourne: Australasian Authors' Agency.
പുറംകണ്ണികൾ Australian Women's Biographies published by the National Foundation for Australian Women Goldstein, Vida Jane Archived 2023-04-16 at the Wayback Machine .
in The Encyclopedia of Women and Leadership in Twentieth-Century Australia Vida Goldstein biography compiled by Friends of St Kilda cemetery National Library of Australia Federation Gateway site Australian War Memorial Federation site recognising Goldstein as a peace activist Archived 2008-04-08 at the Wayback Machine .
Women's Electoral Lobby Photos of Vida Goldstein Archived 2011-03-28 at the Wayback Machine .
from the State Library of Victoria A radio program about Vida Golstein ABC radio program on a biography of Vida Goldstein
സുധ കൊങ്കാര പ്രസാദ് Sudha Kongara Sudha Kongara
തമിഴ് ,തെലുങ്ക് ഹിന്ദി ഭാഷകളിലെ സിനിമ   സംവിധായകയും  തിരക്കഥാകൃത്തുമാണ് സുധ കൊങ്കാര പ്രസാദ് .
2016 ൽ ഇവർ സംവിധാനം ചെയ്ത  ഇരുദി സുട്രു എന്ന തമിഴ് സിനിമക്ക്  (ഹിന്ദിയിൽ സലാ ഖദൂസ്)  മികച്ച സംവിധായകനുള്ള ഫിലിംഫെയർ അവാർഡ് ലഭിച്ചു .
ചിത്രത്തിന്റെ തെലുങ്ക് റീമേക്കായ ഗുരുവും (2017) അവർ സംവിധാനം ചെയ്തു.
ആന്ധ്രാപ്രദേശിലെ വിജയവാഡയിൽ ജനിച്ച സുധ കൊങ്കാര    ചെന്നൈയിലാണ് വളർന്നത്.